Home > europe > spain > majorca > palma-nova > viva-palma-nova
S/N AVDA. CAS SABONERS, PALMANOVA, PALMANOVA, 07181, ES Luka 15 | Beibele Inthaneteng | Phetolelo ya Lefase le Lefsa
15 Bjale balekgetho+ ka moka le badiradibe+ ka moka ba mmatamela gore ba mo kwe.
2 Ka gona Bafarisei le bamangwalo ba dulela go dumaduma, ba re: “Motho yo o amogela badiradibe e bile o ja le bona.”+
3 Ke moka yena a ba botša seswantšho se, a re:
4 “Ke motho ofe go lena yo a nago le dinku tše lekgolo yo e ka rego ge a timeletšwe ke e tee ya tšona, a ka se kego a tlogela tše masomesenyane-senyane lešokeng gomme a yo nyaka e timetšego go fihla a e hwetša?+
5 Ke moka ge a e hweditše, o e bea magetleng a gagwe gomme a thaba.+
6 Ge a fihla gae o kgoboketša bagwera ba gagwe le baagišani ba gagwe, a re go bona: ‘Thabang le nna, gobane ke hweditše nku ya ka ye e bego e timetše.’+
7 Ka gona, ke le botša gore go tla ba le lethabo le legolo legodimong ka baka la modiradibe o tee yo a itsholago+ go feta ba lokilego ba masomesenyane-senyane bao go sa nyakegego gore ba itshole.+
8 “Goba ke mosadi ofe yo a nago le ditšhelete tša tšhipi tša terakema* tše lesome yo e rego ge a timeletšwe ke e tee ya tšona, a sa tšhumego lebone le go swiela ntlo ya gagwe a e nyaka ka tlhokomelo go fihla a e hwetša?
9 Ke moka ge a e hweditše, o kgoboketša basadi bao e lego bagwera ba gagwe le baagišani, a re: ‘Thabang le nna, gobane ke hweditše tšhelete yeo ke bego ke e timeditše.’
10 Ka gona ke a le botša, lethabo e ba le legolo gare ga barongwa ba Modimo ka baka la modiradibe o tee yo a itsholago.”+
11 A buša a re: “Monna yo mongwe o be a na le barwa ba babedi.+
12 Yo monyenyane go bona a re go tatagwe: ‘Tate, mphe karolo ya thoto yeo e welago kabelong ya ka.’+ Ke moka a ba arolela thoto+ ya gagwe.
13 Ka morago ge go fetile matšatši a sego kae, morwa yo monyenyane a kgoboketša dilo ka moka a tloga a ya nageng ya kgole gomme ge a le moo a gašanya thoto ya gagwe ka go phela bophelo bjo bo gobogilego.+
14 Ge a feditše dilo ka moka tšeo a bego a na le tšona, tlala e šoro ya wela naga yeo ka moka, a thoma go diila.
15 O ile a ba a tloga, a gapeletša yo mongwe wa baagi ba naga yeo gore a mo thwale, yena a mo romela merakeng ya gagwe go yo diša dikolobe.+
16 O be a fela a duma go ja dijo tša dikolobe eupša go be go se yo a mo neago selo.+
17 “Ge a thoma go hlaphogelwa a re: ‘Bathwalwa ba tate bao ba patlwago ke senkgwa ke ba bantši gakaakang, mola nna ke bolawa ke tlala mo!
18 Ke tla tsoga ka ya+ go tate ka re go yena: “Tate, ke senyeditše legodimo le wena.+
19 Ga ke sa swanelwa ke go bitšwa morwa wa gago. Ntire yo mongwe wa bathwalwa ba gago.”’
20 Ka gona, a tsoga a ya go tatagwe. Eitše ge a sa le kgole tatagwe a mmona gomme a mo šokela, a mo kitimela a mo gokarela a mo atla ka lerato.
21 Ke moka morwa a re go yena: ‘Tate, ke senyeditše legodimo le wena.+ Ga ke sa swanelwa ke go bitšwa morwa wa gago. Ntire yo mongwe wa bathwalwa ba gago.’+
22 Eupša tate a re go bahlanka ba gagwe: ‘Akgofang le tliše seaparo se setelele se se di phalago tšohle le mo apeše+ sona, le mo rweše palamonwana+ seatleng sa gagwe le diramphašane dinaong tša gagwe.
23 Le tlišeng le powana e nontšhitšwego,+ le e hlabeng gomme re je re ipshine,
24 gobane morwa yo wa ka o be a hwile gomme o boetše o a phela;+ o be a timetše gomme o hweditšwe.’ Ke moka ba thoma go ipshina.
25 “Bjale morwa wa gagwe yo mogolo+ o be a le mašemong gomme ge a etla a batametše ntlong, a kwa mmino le dikoša.
26 Ke moka a bitša yo mongwe wa bahlanka a mmotšiša gore go direga eng.
27 A re go yena: ‘Ngwaneno+ o tlile gomme tatago+ o hlabile powana e nontšhitšwego, gobane o mo hweditše a sa phetše gabotse.’
28 Eupša a galefa a se rate go tsena. Ke moka tatagwe a tla, a mo rapeletša.+
29 Ge a fetola a re go tatagwe: ‘Ke feditše nywaga e mentši kudu ke go hlankela gomme le ka mohla ga se ka ka ka tshela taelo ya gago, fela le ka mohla ga se wa ka wa mpha putšanyana gore ke ipshine le bagwera ba ka.+
30 Eupša gateetee ge morwa yo wa gago+ yo a gašagantšego thoto ya gago le bagweba-ka-mmele+ a fihla, o mo hlabetše powana e nontšhitšwego.’+
31 Ke moka a re go yena: ‘Ngwanaka, o bile le nna ka mehla gomme dilo ka moka tšeo e lego tša ka, ke tša gago,+
32 eupša re swanetše go ipshina le go thaba gobane ngwaneno o be a hwile gomme o boetše o a phela, o be a timetše gomme a hwetšwa.’”+
^ Terakema e be e le tšhelete ya silfera yeo e bego e dirišwa ke Bagerika.